text: Politiet stopper eftersøgningen af 24-årige Nick
  09 februar 2017 kl. 21.05
  Selvom politiet har ledt med både dykkere og hunde, er det ikke lykkedes at finde den forsvundne Nick Langkjær Hansen fra Horsens.
  Det er Østjyllands Politi, der har meddelt newsbreak.dk, at de nu indstiller den fysiske eftersøgning.
  24-årige Nick Langkjær Hansen er sidst set natten mellem den 28. og 29. januar ved McDonalds på Store Torv i Århus.
  Kommer der nye oplysninger i sagen, så vil eftersøgningen dog blive genoptaget igen, oplyser Østjyllands Politi.
  Hvis nogen har kendskab eller oplysninger i sagen så kontakt politiet på 1 1 4.
  Nick Langkjær Hansen beskrives som værende 180 centimeter, normal af bygning og med kort mørkt hår. 
  Han har et modermærke ved højre øje. Han var iført sorte Adidas-sko med hvid bund, sorte bukser, mørkeblå/sort skjorte og en lang sort vinterjakke
  